
------------------------------------------------------------
Добре дошли
------------------------------------------------------------

------------------------------------------------------------
OpenOffice.org 3.1 ReadMe
------------------------------------------------------------

За последните промени по този файл вижте http://www.openoffice.org/welcome/readme.html
Уважаеми потребителю,

Настоящият файл съдържа важна информация за програмата. Моля, прочетете я внимателно, преди да започнете работа.

Общността около OpenOffice.org, отговорна за разработването на продукта, би желала да Ви покани за член. Като нов потребител, можете да разгледате сайта на OpenOffice.org с полезна информация за потребители на адрес 
http://www.openoffice.org/about_us/introduction.html 
Прочетете и следващите раздели, за да видите как можете да се включите в проекта OpenOffice.org. 

------------------------------------------------------------
Наистина ли OpenOffice.org е свободен за всякакво използване? 
------------------------------------------------------------

OpenOffice.org е свободен за използване от всеки. Можете да вземете това копие на OpenOffice.org и да го инсталирате на колкото компютъра желаете, и и можете да го използвате за каквите нужди желаете (това включва работа, правителство, публична администрация и обучение). За повече детайли вижте текста с лиценза, който върви заедно с OpenOffice.org или http://www.openoffice.org/license.html 
------------------------------------------------------------
Защо OpenOffice.org е свободен за всякакво използване? 
------------------------------------------------------------

Днес можете да използвате безплатно настоящото копие на OpenOffice.org благодарение на отделните сътрудници и корпоративните спонсори, които са помогнали с проектиране, разработване, изпитания, превод, документация, поддръжка, маркетинг и по много други начини, за да доведат OpenOffice.org до днешната му позиция на водещ офис пакет с отворен код в света.
Ако оценявате техните усилия и бихте желали OpenOffice.org да продължи да се развива, моля, помислете дали не можете да допринесете с нещо за проекта – вижте http://contributing.openoffice.org за повече подробности. Всеки може да бъде полезен с нещо.

------------------------------------------------------------
Бележки за инсталирането
------------------------------------------------------------

Системни изисквания:

- Linux с ядро версия 2.4 или по-висока
- glibc2 версия 2.3.2 или по-висока
- gtk версия 2.2.0 или по-висока
- Pentium съвместим ЦП (препоръчва се Pentium III или Athlon)
- 256 МБ ОП (препоръчва се 512 МБ ОП)
- 440 МБ свободно дисково пространство
- Китайска, японска и корейска версии: 440 МБ свободно дисково пространство
- X Server с разделителна способност 1024x768 (препоръчва се по-висока), с най-малко 256 цвята
- Window Manager
- Gnome 2.6 или по-нова версия с пакетите gail 1.8.6 и at-spi 1.7 нужни за поддръжка на помощни средства за потребители с увреждания (AT tools)

Съществува голямо разнообразие от дистрибуции на Linux и дори в една и съща дистрибуция може да имате избор между различни възможности за инсталация (KDE, Gnome и т.н.). Някои дистрибуции се разпространяват с тяхна собствена „вътрешна“ версия на OpenOffice.org, която може да има различна функционалност от версията на общността, Community OpenOffice.org. Понякога можете да инсталирате Community OpenOffice.org заедно с вътрешната версия. Обикновено обаче е по-безопасно да премахнете вътрешната версия, преди да инсталирате версията от общността. За подробности относно как да направите това вижте документацията на дистрибуцията. 

Препоръчва се винаги да правите резервно копие на системата си преди да премахвате или инсталирате софтуер.

------------------------------------------------------------
Проблеми при стартиране
------------------------------------------------------------

Ако срещнете проблеми при стартиране на OpenOffice.org (особено при работа в Gnome), моля, изчистете променливата SESSION_MANAGER от обкръжението в командния интерпретатор, в който стартирате OpenOffice.org. Това може да стане чрез добавяне на реда "unset SESSION_MANAGER" в началото на скрипта soffice в директорията "[office folder]/program".

Някои трудности при стартирането на OpenOffice.org (напр. "увисване" на приложенията) и проблеми с изображението на екрана често са причинени от драйвера на графичната карта. Ако възникнат подобни проблеми, моля, обновете драйвера на графичната карта или опитайте да използвате драйвера, доставян с операционната Ви система. Проблемите при изобразяване на триизмерни тела могат да бъдат решени чрез изчистване на полето "Използване на OpenGL" в "Инструменти - Настройки - Изглед - Триизмерен изглед".

Моля, забележете, че копирането и поставянето през клипборда между OpenOffice.org 1.x и OpenOffice.org 3.1 във формата на OpenOffice.org може да не работи. Ако това се случи, изберете "Редактиране - Специално поставяне" и изберете формат, различен от този на OpenOffice.org, или направо отворете документа в OpenOffice.org 3.1.

Моля, уверете се, че в директорията за временни файлове на системата Ви има достатъчно място и че са дадени права за четене, писане и стартиране. Затворете всички други програми, преди да започнете инсталирането.

------------------------------------------------------------
Клавишни комбинации
------------------------------------------------------------

В OpenOffice.org могат да бъдат използвани само клавишни комбинации, които не се използват от операционната система. Ако клавишна комбинация не работи в OpenOffice.org както е описано в упътването, проверете дали не се използва от операционната система. За отстраняване на подобни конфликти можете да смените клавишите, присвоени от операционната система. Освен това, можете да смените почти всяка клавишна комбинация в OpenOffice.org. За повече информация по темата вижте електронното упътване на OpenOffice.org или на операционната система.

Поради конфликт с превключването на входни методи на различни платформи се наложи следните клавишни комбинации да бъдат сменени в последния момент:

- Ctrl-Space сега е Ctrl-Shift-Space
- Ctrl-Shift-Space сега е Ctrl-M

------------------------------------------------------------
Заключване на файлове
------------------------------------------------------------

По подразбиране заключването на файлове в OpenOffice.org е включено. За да го деактивирате, трябва да присвоите стойности на съответните променливи от обкръжението: SAL_ENABLE_FILE_LOCKING=0 и export SAL_ENABLE_FILE_LOCKING. Тези редове присъстват в скриптовия файл soffice.

Предупреждение: активирането на заключването може да прични проблеми в Solaris 2.5.1 и 2.7, използвани заедно с Linux NFS 2.0. Ако обкръжението Ви отговаря на това описание, настойчиво Ви препоръчваме да избягвате да използвате възможността за заключване на файлове. В противен случай OpenOffice.org ще блокира, когато се опитате да отворите файл от монтирана NFS директория от компютър с Linux.

------------------------------------------------------------
Важни бележки за достъпността
------------------------------------------------------------

За информация относно функциите на OpenOffice.org за достъпност вижте
http://www.openoffice.org/access/.

------------------------------------------------------------
Регистрация
------------------------------------------------------------

Моля, отделете време да попълните краткия формуляр за регистрация на потребител, когато инсталирате софтуера. Регистрацията не е задължителна, но ние Ви подканваме да я извършите, тъй като информацията позволява на общността да подобрява по-нататък софтуерния пакет и да се обръща пряко към нуждите на потребителите. Политиката на OpenOffice.org за защита на личните данни осигурява безопасност на споделените от Вас лични данни. Ако пропуснете регистрирането при инсталиране, винаги можете да се регистрирате, като изберете от главното меню "Помощ > Регитрация".
------------------------------------------------------------
Анкета
------------------------------------------------------------

В Интернет има и анкета за потребители, която Ви каним да попълните. Резултатите от нея ще помогнат OpenOffice.org по-бързо да установи нови стандарти за създаването на офис пакет от следващо поколение. Политиката на OpenOffice.org за защита на личните данни осигурява безопасност на споделените от Вас лични данни.

------------------------------------------------------------
Техническа поддръжка за потребители
------------------------------------------------------------

Главната страница за поддръжка http://support.openoffice.org/предлага различни възможности за помощ при работа с OpenOffice.org. На въпроса ви може вече да е отговорено – проверете във форума на общността.http://user.services.openoffice.org или претърсете архивите на пощенския списък „users@openoffice.org“ на адрес http://www.openoffice.org/mail_list.html. Също така можете да изпращате въпросите си до users@openoffice.org. Как да се запишете в списъка (за да получавате отговори по електронната поща) е обяснено на тази страница: http://wiki.services.openoffice.org/wiki/Website/Content/help/mailinglists.

Освен това проверете в раздела ЧЗВ (често задавани въпроси) на http://wiki.services.openoffice.org/wiki/Documentation/FAQ.

------------------------------------------------------------
Съобщаване за дефекти и проблеми
------------------------------------------------------------

На уебсайта на OpenOffice.org се намира IssueZilla - нашият механизъм за съобщаване, проследяване и отстраняване на дефекти и проблеми. Подканваме всички потребители да ни съобщават за проблемите, които възникват на използваните от тях платформи. Редовното съобщаване за възникващите проблеми е един от най-важните начини за общността на потребителите да допринася за непрекъснатото развитие и подобряване на пакета.

------------------------------------------------------------
Как можете да участвате
------------------------------------------------------------

Общността на OpenOffice.org ще има сериозна полза от Вашето активно участие в разработката на този важен проект с отворен код.

Като потребител Вие вече сте ценен участник в процеса на разработване на пакета. Искаме да Ви окуражим да приемете още по-сериозна роля и да станете постоянен сътрудник на общността. Моля, присъединете се и вижте страницата за потребители на адрес: http://www.openoffice.org 

------------------------------------------------------------
Как да започнете
------------------------------------------------------------

Най-добрият начин да започнете да сътрудничите е да се абонирате за един или няколко от пощенските списъци, да го следите известно време и постепенно да използвате архивите, за да се запознаете с многото теми, обсъждани от отварянето на кода на OpenOffice.org през октомври 2000 г. Когато се почувствате удобно, всичко, което трябва да направите, е да се представите чрез писмо и да започнете дейност. Ако сте запознати с проектите с отворен код, следете списъка с текущи задачи (To-Do) и вижте дали не можете да помогнете с нещо - адресът е http://development.openoffice.org/todo.html.

------------------------------------------------------------
Абониране
------------------------------------------------------------

Ето някои от пощенските списъци на проекта, за които можете да се абонирате на адрес http://www.openoffice.org/mail_list.html
- Новини: announce@openoffice.org *препоръчва се за всички потребители* (малък трафик)
- Основен форум за потребители: user@openoffice.org *лесен начин да следите обсъжданията* (голям трафик) 
- Проект за маркетинг: dev@marketing.openoffice.org *за въпроси извън разработката* (усилващ се трафик) 
- Общ списък за дарители на код: dev@openoffice.org (среден/голям трафик) 

------------------------------------------------------------
Присъединете се към един или повече проекти
------------------------------------------------------------

Вие можете да допринесете с много за този важен проект с отворен код, дори ако опитът Ви в проектирането и писането на софтуерен код е ограничен. Точно така, Вие!

На адрес http://projects.openoffice.org/index.html ще намерите различни проекти, вариращи от локализиране, пренасяне за различни платформи и групуер до такива, свързани с програмиране на ниско ниво. Ако не сте разработчик, опитайте проектите за документация или маркетинг. Проектът за маркетинг на OpenOffice.org прилага както алтернативни, така и традиционни търговски техники за маркетиране на софтуера с отворен код, преминавайки през езиковите и културни бариери, така че можете да ни помогнете и просто като разпространявате информация и кажете на приятелите си за този офис пакет.

Можете да помогнете, като се присъедините към групата Marketing Communications & Information Network (http://marketing.openoffice.org/contacts.html ), в която можете да предложите възможности за комуникация с периодичния печат, електронните медии, правителствени организации, консултанти, училища, потребителски групи на Linux и разработчици във Вашата страна и общност.


Пожелаваме Ви приятна работа с новия OpenOffice.org 3.1 и се надяваме, че ще се присъедините към нас в мрежата.

Общност на OpenOffice.org


------------------------------------------------------------
Използван / модифициран изходен код
------------------------------------------------------------

Части (c) 1998, 1999 James Clark. Части (c) 1996, 1998 Netscape Communications Corporation.
